SET สัปดาห์นี้ Sideways Up จับตาประชุมเฟด-การเมืองไทย แนะเก็ง 10 หุ้นเด่นก่อนเลือกตั้ง
“บล.กรุงศรี พัฒนสิน” ชี้ SET สัปดาห์นี้ Sideways Up จับตาประชุมเฟด-การเมืองไทย แนะเก็งกำไร 10 หุ้นเด่น ก่อนเลือกตั้งใหญ่ นำทีม ADVANC, SC, SIRI, SCB, KBANK, PLANB, CPALL, MAKRO, CRC ECB
SET สัปดาห์นี้ Sideways Up จับตาประชุมเฟด-การเมืองไทย แนะเก็งกำไร 10 หุ้นเด่น ก่อนเลือกตั้งใหญ่ นำทีม ADVANC, SC, SIRI, SCB, KBANK, PLANB, CPALL, MAKRO, CRCECB
21 มี.ค. 2566

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (20-24 มี.ค.66) จากบทวิเคราะห์ บริษัทหลักทรัพย์ กรุงศรี พัฒนสิน จำกัด (มหาชน) หรือ KCS โดยระบุว่า สัปดาห์นี้ “Sideways Up” โดยมีแนวต้าน 1,588-1,602 จุด ส่วนแนวรับรับ 1,550-1,538 จุด
โดยวันที่ 23 มี.ค. ติดตามผลประชุม FOMC ภายใต้ทิศทางเงินเฟ้อที่ชะลอ ลงบ้าง ประกอบกับ ความเสี่ยงในส่วนธุรกิจสถาบันการเงินในสหรัฐฯ เพิ่มขึ้น CME Fedwatch ให้น้ำหนัก 86% ว่า Fed จะปรับเพิ่มดอกเบี้ย 25 bps ในรอบประชุม มี.ค.66 ที่เหลือมองไม่ปรับเพิ่มดอกเบี้ย
ขณะที่ KCS Strategist เชื่อว่า FED อาจเลือก คงดอกเบี้ย ที่ 4.5-4.75% กรณี FED คง หรือเพิ่ม 25bps ตลาดจะตอบรับบวก และให้ ติดตามมุมมอง Fed ต่อการส่งสัญญาณฟื้นความเชื่อมั่นต่อสถาบันการเงินสหรัฐฯ
ส่วนวันที่ 21 มี.ค. ติดตามยอดขายบ้านมือ 2 ก.พ.66 ตลาดคาดเพิ่มขึ้น 3.5%  เทียบเดือนก่อนหน้า มาอยู่ที่ 4.15 ล้านหลัง 23 มี.ค. ติดตามยอดขายบ้านใหม่ ตลาดคาด ลดลง  3.0% เทียบเดือนก่อนหน้า มาอยู่ที่ 6.5 แสนหลัง โดยรวมบ่งชี้ทิศทางเศรษฐกิจสหรัฐฯค่อยๆชะลอลง นอกจากนี้วันที่ 24 มี.ค. ติดตาม PMI ภาคผลิตสหรัฐเดือนมี.ค.66 (เบื้องต้น) ตลาดคาด 47.3 จุด ทรงตัว เทียบเดือนก่อนหน้า ส่วน PMI ภาคบริการ มี.ค. 66 (เบื้องต้น) ตลาดคาด 50.3 จุด ชะลอ ลงจาก prev. 50.6 จุด
ส่วนในประเทศวันที่  23-28 มี.ค. ติดตามยอดส่งออก ก.พ. 66 ตลาดคาดปรับตัวลง  4.8%เทียบเดือนก่อนหน้าเร่งขึ้นเล็กน้อย prev. ที่ลดลง 4.5%เทียบเดือนก่อนหน้า ลบหุ้นกลุ่มส่งออก (อาหาร, ชิ้นส่วนฯ)
อีกทั้งติดตามช่วงเวลานายกฯ ยุบสภา ควรเกิดขึ้นภายใน 23 มี.ค. ซึ่งเป็นวัน สิ้นสุดสมัยรัฐบาลปัจจุบัน เดินหน้าสู่การเลือกตั้งใหญ่โดยประเมินรอบนี้มีโอกาสเกิด Election Rally ช่วงเลือกตั้ง บวกต่อ SET ใกล้เคียงค่าเฉลี่ยในอดีต 6-7% และหุ้นในกลุ่ม Election Plays อาทิ ADVANC, SC, SIRI, SCB, KBANK, PLANB, CPALL, MAKRO, CRC
โดยกลยุทธ์การลงทุน สัปดาห์นี้ประเมิน SET “Sideways Up” ประเด็นหลักกำหนด ทิศทางตลาด คือ การประชุม FOMC เชื่อว่าภายใต้ภาพผลกระทบการเร่งขึ้นดอกเบี้ยช่วง ที่ผ่านมาต่อเศรษฐกิจในส่วนภาคการเงิน ประกอบกับ เงินเฟ้อที่กลับมาชะลอตัวใน ก.พ. 23 เชื่อว่า Fed โดยน่าจะคง/ปรับเพิ่มดอกเบี้ยไม่มากในรอบประชุม มี.ค. 66
ขณะที่น่าจะใกล้ปลายทางของวงจรเงินเฟ้อสูงและการใช้ดอกเบี้ยเข้มงวด บวกต่อการลงทุน สินทรัพย์เสี่ยงระยะกลาง โดยเฉพาะในกลุ่มประเทศที่เศรษฐกิจมีแนวโน้มฟื้นตัวเด่น รวมถึงไทย ผสาน แรงหนุนสำคัญจากการเลือกตั้งใหญ่ที่ชัดเจนสัปดาห์หน้า ขณะที่ปัจจุบัน Valuation อยู่ในโซนเหมาะลงทุน PER2023 อยู่ที่ 15.2 เท่า ต่ำกว่าค่าเฉลี่ย 17.3 เท่า
สำหรับหุ้นเด่นสัปดาห์นี้: แนะนำ ADVANC, SC, SCB โดยADVANC ราคาเป้าหมาย 252 บาท  หุ้นกลับเข้าสู่จุดเติบโตรอบใหม่ หลังจำนวนคู่แข่งลดลง ส่วน SC ราคาเป้าหมาย 5 บาท มองเป็นหุ้นอสังหาฯ เน้นแนวราบระดับบน PER ต่ำ 6 เท่า Yield เกินปีละ 5%  ด้าน SCB ราคาเป้าหมาย 130 บาท หุ้นธนาคารใหญ่ที่กลับมาฟื้นตัวตามเศรษฐกิจภายใน และ Forward PBV23 ลดลงเหลือ 0.7x vs avg. 0.9x